text: Gjedde-suppe.
  Af 4 pund gedde tages så meget kød som til boller, det øvrige skæres itu tilligemed ben, skind og hovedet, som knuses; alt dette sættes på ilden med salt, et par små skiver røget flæsk og så meget vand og tynd kødsuppe, at det rudeligt står derover. Det koges, indtil fisken er ganske itu, hvorpå det gnides igennem et dørslag, hvor lidt kogende vand hældes på for at trække kraften rent af. Suppen sies igennem sigten og sættes atter på med rødder, som er kogt i kødsuppen, og når den koger, sættes fiskeboller på. Der kan piskes et par æggeblommer i terrinen for at jævne og give en bedre kulør.